བཙན་བྱོལ་བོད་པའི་སྤྱི་ཚོགས་ནང་རྩོད་རྙོག་ཆུང་ཆུང་མཐོ་གང་ལྟ་བུ་ཞིག་ལས་མེད་ཀྱང་།འདོམ་གང་བཟོ་རྒྱུའི་ཐབས་ཤེས་ཡོད་རྒུ་རྩལ་སྤྲུགས་བྱེད་མཁན་མང་པོ་ཞིག་འདུགལྷག་པར་དུ་ལོ་སྔོན་མའི་འོས་བསྡུ་ཆེན་མོའི་སྐབས་དང་།ལོ་འདིའི་ཨ་རིའི་དོན་གཅོད་ལས་མཚམས་བཞག་པ་དང་འབྲེལ་བའི་ཐོག་ནས་རྩོད་རྙོག་མང་པོ་ཞིག་བྱུང་དང་འབྱུང་བཞིན་པའི་སྐབས་སུའང་།དོགས་པ་ཟ་དགོས་པའི་གནས་ཚུལ་མང་པོ་ཞིག་སྤྱི་ཚོགས་དྲ་ལམ་ཁག་ཏུ་མཐོང་རྒྱུ་འདུགསྲིད་སྐྱོང་གི་སྐད་ཆ་བཅད་གཏུབ་བྱེད་པ་དང་།འདྲ་པར་འདྲ་མིན་བཟོ་བ།དེ་བཞིན་ཚོགས་ཟུར་སྤེན་པ་ཚེ་རིང་གི་སྐད་ཆ་བཅད་གཏུབ་དང་འདྲ་པར་སྣ་ཚོགས་བཟོ་བ་སོགས་ཁོང་གཉིས་ཀྱིས་ས་གནས་གང་ཞིག་ཏུ་གཏམ་བཤད་ཅིག་བྱེད་ཀྱི་ཡོད་ནའང་།གཏམ་བཤད་ཀྱི་དུས་ཡུན་རྫོགས་ལ་མ་རྫོགས་ཙམ་གྱི་སྐབས་ནས་སྤྱི་ཚོགས་དྲ་ལམ་ཁག་ཏུ་གཞི་མེད་སྐྱག་རྫུན་དང་དཀྲོག་གཏམ་གྱིས་ལུང་པ་ཁེངས་འགྲོ་བ་ལྟ་བུ་རེད།དཀྲོག་གཏམ་དེ་དག་སུ་ལ་ཁ་གཏད་སྐྱོན་བརྗོད་ཀྱི་རྣམ་པ་བསྟན་ཡོད་ཀྱང་།དེའི་ཕར་ཕྱོགས་ནས་བྱས་པ་ཞིག་ཏུ་ངོས་འཛིན་བྱེད་པ་ནི་གཅིག་གྱུར་གྱི་འགྲོ་སྟངས་ལྟ་བུ་ཆགས་འདུག